Návrh

Komuniké

Vláda Slovenskej republiky na svojom zasadnutí dňa...................... prerokovala a schválila návrh zákona, ktorým sa mení a dopĺňa zákon č. 153/2001 Z.z. o prokuratúre a zákon č. 154/2001 Z.z. o prokurátoroch a právnych čakateľoch prokuratúry v znení neskorších predpisov.
Návrh zákona dopĺňa zákon o prokuratúre o novú časť, ktorá obsahuje tzv. konanie vo verejnom záujme. Podľa navrhovanej zmeny bude môcť vláda požiadať generálneho prokurátora o konanie vo verejnom záujme, ak sa domnieva, že je potrebné vykonať v trestnej oblasti určité opatrenia; tejto žiadosti nebude musieť generálny prokurátor vyhovieť, avšak bude musieť uviesť dôvody pre taký postup. 
V zákone o prokurátoroch a právnych čakateľoch prokuratúry sa upravuje tzv. princíp nulovej tolerancie aj u prokurátorov a najrozsiahlejšie zmeny sú v časti o disciplinárnej zodpovednosti prokurátorov.